# Лира

Лира**Лира** (греч. *λύρα*, лат. *lyra*) то струнови музични инструмент, єден з найпопуларнєйших инструментох у Старей Греческей. Єй резонантна шкатула-корпус була направена зоз коритнявкового щита. Учиц ше грац на лири було обовязне за младеж. Попри лири, познати гречески инструменти то *китара* и *аулос*. Антични струнови инструмент лира бул познатии Сумерцом, Єгипчаньом и другим народом Блїзкого восотку. У Греческей достава свою типичну форму, подобну ґитари, зоз 5 по 7 струни, хтори ше потарговало зоз пальцами лєбо пирком (плектрум).

Розширела ше од 6. вику пред нову еру, поготов як инструмент греческих поетох и шпивачох хтори шпивали *лирику* (*лирску поезию*).

Лира ма свойо походзенє у древней историї и хаснована є у даскелїх старих културох у реґиону Штредожем'я. Найстарши прикладнїки лири пренайдзени у археолоґийних викопинох у Месопотамиї, хтори походза од коло 2700 роки п.н.е. Найстарши лири зоз Плодного полумешаца познати як *восточни лири* и розликую ше од других старих лирох поровней основи. Пренайдзени су у археолоґийних викопинох у Єгипту, Сириї, Анадолиї и Леванту.

*Округла лира* лєбо *заходна лира* тиж настала у Сириї и Анадолиї, алє нє була вельо хаснована и на концу щезла на востоку коло 1750. року пред нову еру. Округла лира ше так волала пре єй заокруглєну основу. Зявела ше ознова вельо вики познєйше у старей Греческей 1700-1400. роки п.н.е. и поступно ше розширела по цалим Римским царстве. Тота лира послужела як предходнїк европскей лири познатей як *ґерманска лира* лєбо *рот* хтора була барз хаснована у сиверозаходней Европи, скорей як ше зявело християнство та по штреднї вик.

## Етимолоґия

Греческа вазна, музa хтора грає на *форминксу*, (файтa лири)Найвчаснєйше споминане слово лира то микенски гречески *ру-ра-та-е*, хторе значи *лиричаре* и написане є зоз линеар Б писмом. У класичним греческим язику, слово „лира” може ше одношиц и на аматерски инструмент, хтори менша верзия професионалней *китари* и восточноеґейского *барбитона*, лєбо ше лира пообщено може одношиц на шицки три инструменти як фамелию струнових инструментох. Анґлийске слово приходзи прейґ латинского зоз Греческей.

## Класификация

Хорнбостел-Заксов систем класификує лиру як члена фамелиї *инструментох лаути*, хтора єдна зоз фамелиї зоз класификациї кордофоних инструментох. Хорнбостел-Сакс дзелї лири до двох ґрупох: углїбеней лири форми миски (зазначени ч. 321.21), и лири форми шкатули (ч. 321.22). У орґанолоґиї (наука о инструментох), лира припада *ярмовей лаути*, понеже то лаута хторей струни причверсцени за *ярмо* хторе лєжи у истей ровнї як и звучни стол-рам, а сосотої ше зоз двох кракох и часци хтора стої попрейґа.

## Стари (древни) лири

Постоя докази о розвою велїх формох лири зоз периода 2700. пред нову еру. Лири зоз античного швета науковци дзеля до двох окремних ґрупох; восточни и заходни лири, хтори дефиновани зоз актами по моделу ґеоґрафиї и хронолоґиї.

## Ґалерия

* Римска фреска зоз Помпеї, 1. вик н. е., приказує хлопа у театралней маски и жену хтора ноши венєц док грає на лири.
* Микенски саркофаґ Ая Трияде, 14. вик п. н. е., зоз найвчаснєйшу лиру зоз седем струнами, хтору трима чловек у длугоким облєчиву.
* Жена зоз лиру, Явна библиотека у Нюйорку, Мид-Менхетн. Колекция сликох.
* Лира подобна *китари*, Археолоґийни музей у Солуну, Гречeска.
* Зродни инструмент лири, Африцкa култура, *Дар ес Салам -* УНЕСКО - фото,
* Музей музичних инструментох у Милану.

## Литература

* Chisholm, Hugh, ur. (1911).„Lyre”. Encyclopædia Britannica (язик: анґлийски) (11 виданє). Cambridge University Press.

* Andersson, Otto. The Bowed Harp, translated and edited by Kathleen Schlesinger (London: New Temple Press, 1930).

* Bachmann, Werner. The Origins of Bowing, trans. Norma Deane (London: Oxford University Press, 1969).
* Maas, Martha; Snyder, Jane McIntosh (1989). Stringed Instruments of Ancient Greece. New Haven, CT: Yale University Press. ISBN 978-030003686-2.

* Matanya, Ophee (1987). „The story of the lyre-guitar”. Soundboard. св. XIV бр. 4.
* Feature - The Lost Sounds Orchestra Архивирано из оригинала 09.05. 2015. року.

## Вонкашня вяза

* Reflecting on Hornbostel-Sachs’s Versuch a century later for classification category
* Summary of the evolution of structural features in tonal organization

## Референци